DOI: 10.14457/tu.the.2024.135
title: การศึกษาความโปร่งใสการเปิดเผยข้อมูลภาครัฐต่อความน่าเชื่อถือของภาครัฐ: กรณีศึกษา กรมโรงงานอุตสาหกรรม

description: การวิจัยเรื่องการศึกษาความโปร่งใสการเปิดเผยข้อมูลภาครัฐต่อความน่าเชื่อถือของภาครัฐ กรณีศึกษา กรมโรงงานอุตสาหกรรม ผู้วิจัยมีจุดมุ่งหมายในการศึกษาเพื่อ 1) เพื่อศึกษาแนวคิดที่เกี่ยวข้องได้แก่ การเปิดเผยข้อมูลของภาครัฐ ความโปร่งใสของการเปิดเผยข้อมูลของภาครัฐ ความน่าเชื่อถือของการเปิดเผยข้อมูลภาครัฐ กระบวนการเปิดเผยข้อมูลของภาครัฐ กฎหมายเกี่ยวกับการเปิดเผยข้อมูลภาครัฐ หลักความโปร่งใสในกฎหมาย FOIA ในสหรัฐอเมริกา และงานวิจัยที่เกี่ยวข้อง 2) เพื่อศึกษาความครบถ้วนของข้อมูลภาครัฐที่ต้องเปิดเผย ในประเด็นข้อมูลเกี่ยวกับการจดทะเบียนและมาตรฐานโรงงานอุตสาหกรรมและเครื่องจักร ข้อมูลเกี่ยวกับวัตถุอันตราย ข้อมูลเกี่ยวกับกฎหมายที่เกี่ยวข้องกับโรงงานอุตสาหกรรม ข้อมูลเกี่ยวกับระบบความปลอดภัยของโรงงานอุตสาหกรรม และ ข้อมูลเกี่ยวกับหน่วยงานและระบบการตรวจสอบโรงงานอุตสาหกรรม 3) เพื่อศึกษารูปแบบการเปิดเผยข้อมูลภาครัฐที่ประชาชนสามารถเข้าถึงได้ง่าย ในด้านช่องทางการเปิดเผยข้อมูล ความง่ายของภาษาที่ใช้ในการเปิดเผยข้อมูล 4) เพื่อศึกษาความน่าเชื่อถือของภาครัฐ ในด้านความน่าเชื่อถือในความถูกต้องและความแม่นยำของข้อมูล ความน่าเชื่อถือในความครบถ้วนสมบูรณ์ของข้อมูล ความน่าเชื่อถือในการเข้าถึงข้อมูลได้ง่าย ความน่าเชื่อถือในความสามารถในการตรวจสอบได้ ความน่าเชื่อถือในความสม่ำเสมอในการเปิดเผยข้อมูลโดยในการศึกษาครั้งนี้ ผู้วิจัยใช้วิธีวิจัยเป็นการวิจัยแบบผสมผสาน (Mixed Method) ระหว่าง การวิจัยเชิงคุณภาพและเชิงปริมาณ โดยการใช้แบบสัมภาษณ์และแบบสอบถามเป็นเครื่องมือในการเก็บรวบรวมข้อมูล โดยกำหนดแหล่งข้อมูล 1) การเก็บข้อมูลแบบปฐมภูมิ แบบสอบถามกับกลุ่มตัวอย่างของผู้ประกอบการโรงงานอุตสาหกรรมที่เข้ารับบริการ ณ กรมโรงงานอุตสาหกรรม พญาไท กรุงเทพฯ ในระหว่างเดือน มีนาคม – เมษายน 2567 จำนวน 223 คน และสัมภาษณ์เชิงลึกกับกลุ่มตัวอย่างบุคลากรของกรมโรงงานอุตสาหกรรม จำนวน 8 คน 2) การเก็บข้อมูลแบบทุติยภูมิ ศึกษาแนวคิดและทฤษฎี เช่น แนวคิดความโปร่งใส แนวคิดการเปิดเผยข้อมูลของภาครัฐ แนวคิดความโปร่งใสของการเปิดเผยข้อมูลของภาครัฐ แนวคิดและทฤษฎีที่เกี่ยวข้องกับความน่าเชื่อถือของการเปิดเผยข้อมูลภาครัฐ ข้อมูลทั่วไปของกรมโรงงานอุตสาหกรรม ข้อมูลเกี่ยวกับกระบวนการเปิดเผยข้อมูลของภาครัฐ จากการศึกษาผู้วิจัย พบว่า กระบวนการเปิดเผยข้อมูลของกรมโรงงานอุตสาหกรรม ทั้ง 5 ประเด็น ได้แก่ ข้อมูลเกี่ยวกับการจดทะเบียนและมาตรฐานโรงงานอุตสาหกรรมและเครื่องจักร ข้อมูลเกี่ยวกับวัตถุอันตราย ข้อมูลเกี่ยวกับกฎหมายที่เกี่ยวข้องกับโรงงานอุตสาหกรรม ข้อมูลเกี่ยวกับระบบความปลอดภัยของโรงงานอุตสาหกรรม และ ข้อมูลเกี่ยวกับหน่วยงานและระบบการตรวจสอบโรงงานอุตสาหกรรม เป็นการเปิดเผยข้อมูลตามเงื่อนไขและหลักเกณฑ์ในการเปิดเผยข้อมูลของรัฐ โดยกรมโรงงานอุตสาหกรรมมีการจัดบุคลากรดูแลการปรับปรุงภาษาในเกิดความเข้าใจง่ายตรวจสอบความครบถ้วนสมบูรณ์ ความถูกต้องและความแม่นยำข้อมูล โดยมอบหมายให้ 3 กลุ่มงานในการรับผิดชอบ คือ กลุ่มประชาสัมพันธ์ สำนักงานเลขานุการกรม ศูนย์เทคโนโลยีสารสนเทศและการสื่อสาร ศูนย์ข้อมูลข่าวสารกรมโรงงานอุตสาหกรรม โดยแบ่งกันรับผิดชอบในแต่ละกระบวนการในการทำงานเกี่ยวกับการเปิดเผยข้อมูลของรัฐ ตั้งแต่การพิจารณาข้อมูล จนถึงการเผยแพร่ และดูแลข้อมูลหลังการเผยแพร่ประชาสัมพันธ์ รวมถึงการจัดตั้งคณะกรรมการข้อมูลข่าวสารของกรมโรงงานอุตสาหกรรมทำให้ได้แต่งตั้งผู้อำนวยการระดับกอง/สำนัก/ศูนย์ ขึ้นเป็นกรรมการตรวจสอบความถูกต้องและความแม่นยำของข้อมูลของหน่วยงานแต่ละหน่วย อีกทั้งยังมีคำสั่งให้ทุกหน่วยงานมีหน้าที่ตรวจสอบข้อมูลดิบของหน่วยงานตนเองก่อนการนำข้อมูลไปเผยแพร่ประชาสัมพันธ์